Reparats al 80% els danys causats pels temporals de desembre i gener a Benissa « Infobenissa
Reparats al 80% els danys causats pels temporals de desembre i gener a Benissa
Estat actual del marge de l’Escola Colorins
De manera urgent, el Departament d’Obres de l’Ajuntament de Benissa i altres empreses privades especialitzades ja han reparat aproximadament el 80% dels danys en les infraestructures i béns municipals que van causar els temporals esdevinguts a la fi de desembre de 2016 i al gener de 2017, amb pluges intenses, vent i neu.
Estat en què va quedar el marge de l’Escola Colorins després de les pluges de desembre
Entre altres intervencions, arreplegades en un informe realitzat pels serveis tècnics municipals, destaquen la reparació del marge i les reixes d’una part de l’Escola Infantil ‘Colorins’, del CEIP Pare Melchor, la reposició de pals i la xarxa de protecció lateral del camp de futbol ‘La Costa’, la neteja de despreniments al llit públic d’evacuació de pluvials en la zona de Buenavista-Advocat, la reparació en la instal·lació elèctrica del repetidor municipal a Pedramala i en l’ascensor del Centre Cultural, entre altres actuacions.
Des de la Regidoria d’Obres, Xavier Tro ha assenyalat que després de les conseqüents reparacions, confia que “les entitats supramunicipals com el Consell o el Govern d’Espanya puguen atendre els costos d’estes reparacions”, segons els plans publicats al gener de 2017, tant a nivell autonòmic com estatal.
Noves activitats per a joves durant el mes de gener (9/1/2014)
Els batles de Benissa i Teulada exposen a la consellera d’Agricultura els danys de les pluges (15/11/2007)
Amplien el vial situat darrere l’escola infantil del Pare Melchor (6/11/2014)
Reiniciem convoca el seu Fòrum Ciutadà demà dijous 14 de gener per a debatre els pressupostos (13/1/2016)